Rikky von Opel je upokojeni lihtenštajnski dirkač Formule 1. Debitiral je v drugi polovici sezone 1973, ko je kot najboljši rezultat sezone dosegel trinajsto mesto na Veliki nagradi Velike Britanije. V sezoni 1974 se mu v sedmih nastopih dvakrat ni uspelo kvalificirati na dirko, enkrat ni štartal, dvakrat je odstopil ter dvakrat dosegel svoj najboljši rezultat kariere, deveto mesto na Velikih nagradah Švedske in Nizozemske. Po sezoni 1974 ni nikoli več dirkal v Formuli 1.